Hram Vaznesenja Gospodnjeg, Trpinja
<s>Hram Vaznesenja Gospodnjeg je srpska pravoslavna crkva u naselju Trpinja na istoku Hrvatske u Vukovarsko-srijemskoj županiji.</s><s>Crkva je posvećena prazniku Isusovoga Vaznesenja.</s><s>Crkva u Trpinji građena je u periodu od 1750. do 1755. godine.</s><s>Na mjestu današnje crkve prije je stajala Crkva svetog velikomučenika Georgija koja je u istorijskim spisima po prvi puta zapisana 1695. godine, a 1733. godine je zapisano: Crkva, donji deo od kamena, a gornji od drveta, blatom oblepljena i išarana iznutra i spolja, pokrivena hrastovom šindrom.</s><s>Porta ograđena koljem hrastovim te se noću zatvara.</s><s>Osvetio je Nikanor krušedolski.</s><s>Ikonostas koji potiče iz 18. vijeka najvjerovatnije je oslikao Gigorije Jezdimirović iz obližnjega Dalja.</s><s>Na popisu iz 1766. godine u Trpinji je popisano 184 srpske porodice i u naselju je živjelo 6 sveštenika.</s><s>Parohijski dom, koji je izgrađen 1908. godine, izgrađen je na zemljištu koje je crkvi poklonila porodica Milovuk iz koje je potekao i Josif Milovuk, jedan od osnivača Matice srpske.</s><s>U toku Drugog svjetskog rata crkva u Trpinji pretvorena je u rimokatoličku crkvu, a lokalno stanovništvo nasilno je prevođeno na katoličanstvo.</s><s>U 2010. godini iz programa zaštite nepokretnih kulturnih dobara Ministarstva kulture Republike Hrvatske, izdvojeno je 80,000 kuna za obnovu crkve.</s>

<s>Izvori</s>

<s>Vanjske veze 
 Oбновљенa цркву Вазнесења Господњег у Трпињи 
 ДУХОВНЕ РАДОСТИ У ТРПИЊИ</s>

<s>Crkve u Hrvatskoj
Crkve Srpske pravoslavne crkve
Općina Trpinja
Crkve Eparhije osječkopoljske i baranjske</s>

